OzLabs/hebrew-wiki-articles huggingface dataset:
אלן טודיק

אלן ריי טודיק (באנגלית: Alan Wray Tudyk; נולד ב-16 במרץ 1971), הוא שחקן ומדבב אמריקאי.

==ביוגרפיה==
טודיק נולד באל פאסו שבטקסס, הוא למד דרמה במכללת לון מוריס. ב-1999 שיחק במחזה בברודוויי, בשנת 2000 הוא גילם גרמני המכור לסמים בסרט "28 ימים" לצד ויגו מורטנסן וסנדרה בולוק.

== קריירה ==
ידוע בעיקר בשל תפקידיו כהובן "וואש" וושבורן בסדרה פיירפליי ובסרט ההמשך סרניטי, כאלפא בסדרת הטלוויזיה בית הבובות, כסטיב הפיראט בסרט דודג'בול וכוואט בסרט סיפורו של אביר. נוסף על כך הוא מדובב קבוע בסרטי האנימציה של אולפני וולט דיסני החל משנת 2012. טודיק דובב דמויות בסרטים ראלף ההורס (2012), לשבור את הקרח (2013), 6 גיבורים (2014), זוטרופוליס (2016), מואנה (2016), רוג אחת: סיפור מלחמת הכוכבים (2016), ראלף שובר את האינטרנט (2018) ולשבור את הקרח 2 (2019).

==פילמוגרפיה==
=== קולנוע ===

*פאץ' אדמס (1998) - אוורטון
*סיפורו של אביר (2001) - וואט
*עידן הקרח - לני (דיבוב)
*דודג'בול (2004) - סטיב הפיראט
*אני, רובוט (2004) - סאני (דיבוב ולכידת תנועה)
*סרניטי - הובן "וואש" וואשבורן
*עידן הקרח 2: נמסים מצחוק - צ'ולי (דיבוב)
* למות מלוויה (2007) - סיימון
*הדייט שתקע אותי (2007) - ג'ק
*3:10 ליומה - ד"ר פוטר
*אסטרו בוי - מר סקוויג'י
*רובוטריקים 3: אפלת הירח - דאץ'
*שוק בשר (2008) - דני
*ילד יפה - אריק (2010)
*תפישה (2011) - מארק
*אלווין והצ'יפמאנקס 3 (2011) - סימונה (קול)
*אברהם לינקולן: צייד הערפדים (2012) - סטיבן דאגלס
*עידן הקרח 4: יבשת בתנועה - מילטון, אביו של סיד (קול)
*ראלף ההורס - המלך סוכרי (קול)
*42 - בן צ'פמן
*לשבור את הקרח (2013) - הדוכס מווסלטון (קול)
*6 גיבורים (2014) - אליסטר קריי (קול)
*תכירו את אליס (2014) - טד ת'ארבר
*Premature (2014) - ג'ק רות'
*הרץ במבוך: מבחני הכווייה (2015) - מרקוס
*סוויטת שאנגרילה (2016) - ד"ר סאנבורן.
*זוטרופוליס (2016) - דיוק וויזלטון (קול)
*מואנה (2016) - היי-היי, איש כפר (קול)
*רוג אחת: סיפור מלחמת הכוכבים (2016) - K-2SO (קול ולכידת תנועה)
*דדפול 2 (2018) - הופעת קמע
*ראלף שובר את האינטרנט (2018) - יודעוד (קול)
*אלאדין (2019) - יאגו (קול)
*לשבור את הקרח 2 (2019) - שומר, מנהיג נורתולדרה, הדוכס מווסלטון וחייל מארנדל (קול)
*אליזבת היקרה <small>(אנ')</small> (2020) - דאנקן למברט
*Playing God (2021) - בן
*ריה והדרקון האחרון (2021) - טוק טוק (קול)
*אנקאנטו (2021) - פיקו (קול)
*עולם מוזר (2022) - ספלאט (קול)
*פיטר פן וונדי (2023) - ג'ורג' דרלינג
*המשאלה (2023) - ולנטינו (קול)
*The Trouble with Jessica (TBA) - טום

=== טלוויזיה ===
*זרים עם ממתקים (2000) - אב
*פיירפליי (2002) - וואש
*אל המערב (2005) - ניית'ן ווילר
*בית הבובות (2009–2010) - אלפא
* וי (2011-2009) - דייל מדוקס
*Chozen (2014) - דיבוב
* קוראי החדשות (2014–2015) - ריגן ביסקיין
*חסרי כוח (2017)
*סוכנות הבילוש של דירק ג'נטלי (2017)
*הקרצייה (2017–2019)
*חלל אינסופי (2018–2019) - דיבוב
*הארלי קווין (2019-הווה) - דיבוב
*ארצ'יבלד והדבר הגדול הבא (2019) - דיבוב
*תושב חוץ (2021–הווה)
*מודוק (2021) - דיבוב
*Devil May Care (2021) - דיבוב
*Praise Petey (2023) - דיבוב
*Creature Commandos (2024) - דיבוב
*Grimsburg (2024) - דיבוב

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-1971
שירלי שוורצברג

שירלי שוורצברג (נולדה ב-7 במאי 1976) היא נערת ישראל לשנת 1994, עורכת דין ובעברה שחקנית ודוגמנית.

==ביוגרפיה==
שוורצברג השתתפה בתחרות מלכת היופי 1994, שם נבחרה ל"נערת ישראל", סגנית של מלכת היופי רווית ירקוני. היא ייצגה את ישראל בתחרות מיס עולם שנערכה בדרום אפריקה.

כדוגמנית היא כיכבה בפרסומת של ריבת "סנדלפור". היא ידועה במשחקה באופרת הסבון "רמת אביב גימל" כרונה מלניק, בת זוגו של גיא (ברוך דרור). 

ב-2002 היא הופיעה בתוכנית הקומית "שידורי המהפכה".

ב-2010 דגמנה את שמלות הערב של המעצב שלומי דדון.

היא עורכת דין ובוגרת תואר במשפטים מהמרכז האקדמי למשפט ולעסקים.

==קישורים חיצוניים==

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1994
קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות המרכז האקדמי למשפט ולעסקים
קטגוריה:בוגרי המרכז האקדמי למשפט ולעסקים
קטגוריה:ישראליות שנולדו ב-1976
קטגוריה:ישראלים שנולדו ב-1976
קייטאנו ריפול

קייטאנו ריפול (1778, כנראה סולסונה –  26 ביולי 1826, ולנסיה) היה מנהל בית ספר בוולנסיה, ספרד, והיה הקורבן האחרון של האוטו דה פה - האחרון שהוצא להורג על ידי הכנסייה הקתולית בשל הפצת רעיונות הדאיזם.

== חייו ==
ריפול היה חייל בצבא ספרד במהלך מלחמת חצי האי (1807-1814). הוא נתפס על ידי כוחות צרפת והיה שבוי מלחמה. בזמן שהוחזק בצרפת נחשף לדאיזם והפך לדאיסט בעצמו.

בשובו לספרד, הוא ניצל את תפקידו כמנהל בית ספר ללמד על דאיזם. במהרה הואשם על ידי האינקוויזיציה הספרדית, נעצר באשמת כפירה, והוחזק בכלא קרוב לשנתיים עד הוצאתו להורג.

== האשמות הכנסייה ==
יושב ראש הבישופות של ולנסיה, האינקוויזיטור מיגל טורנזו, שלח דו"ח  לארכיבישוף של ולנסיה בוותיקן שריפול לא מאמין בישו, בשילוש הקדוש, באינקרנציה, ועוד. ריפול לא מילא חובות נוצריות כגון חג הפסחא, ולא עודד את ילדי בית הספר לדקלם את אווה מריה או להצטלב.

== המשפט ==
בעוון האשמות אלו אנשי האינקוויזיציה הספרדית דרשו שריפול יורשע ויעלה על המוקד . עם זאת, מאחר שביצוע גזר הדין הוטל מסורתית על הנציגות האזרחית החילונית של המלוכה, בחרה זו לתלות אותו במקום העלאה על המוקד.

על פי הסיפור אך ללא מקור מבוסס, שלטונות הכנסייה לא אהבו את העונש ולכן הניחו את גופתו של ריפול בחבית, העלו אותה באש וקברו את השרידים באדמה מחוץ לבית קברות. דיווחים אחרים גרסו כי האפר נזרק לנהר.

מילותיו המפורסמות האחרונות של ריפול היו :"אני מת בהשלימי עם אלוהים ואדם."

== הערות שוליים ==

קטגוריה:אישים שהוצאו להורג בארצות אירופה
קטגוריה:ספרדים
קטגוריה:ילידי 1778
קטגוריה:ספרדים שנפטרו ב-1826
מועדון הכדורגל אם.וה.דה

"מועדון הכדורגל אֶם.וֵה.דֵה" (ברוסית: ФК МВД России; מילולית: מועדון הכדורגל של משרד הפנים הרוסי) הוא מועדון כדורגל ממוסקבה. נוסד בינואר 2007.

בשנת 2009 הקבוצה מוזגה עם מועדון קרילאסקויה ושמם שונה ל"אֶם.וֵה.דֵה רוסיה קרילאסקויה". ב-17 יולי 2009 נשרה מהליגה הראשונה וזמן קצר לאחר מכן פורקה.
==שמות הקבוצה==
* 2007: קבוצת אם.או.וה.דה על וה.טה («МУВД на ВВТ» Москва)
* 2008—2009: אם.וה.דה רוסיה מוסקבה («МВД России» Москва)
* 2009: אם.וה.דה קרילאסקויה («МВД России-Крылатское» Москва)
* 2010: פטרובקה, 38 מוסקבה («Петровка, 38» Москва)
* 2011—2013: פטרובקה, 38-סמנה מוסקבה («Петровка, 38-Смена» Москва)

== היסטוריה ==

אומנם זו לא הקבוצה הראשונה שהוקמה בחסות המשטרה. בעבר מאפריל 1923 ועד 1991 קבוצת דינמו מוסקבה הייתה קבוצת כדורגל מצליחה שפעלה בחסות המשטרה ועדיין מסורתית מקושרת עם זרועות הביטחון והמשטרה, אך מאז, המועדון נרכש על ידי VTB וכבר אין לו כל קשר למשטרה.

לכן הועלה הרעיון לפיתוח מועדון כדורגל בחסות משרד הפנים ובתמיכת שר הפנים של הפדרציה הרוסית, הגנרל רשיד נורגאלייב. לנשיא המועדון מונה גיבור רוסיה וסגן שר הפנים אלכסנדר צ'קאלין. הקבוצה הוקמה על בסיס שוטרי מחלקת תחבורת המים והאוויר של משטרת מוסקבה.

בשנה הראשונה לקיומו, המועדון סיים במקום הרביעי באליפות העולם הראשונה בקרב המשטרה, שנערך בפראג בחסות פיפ"א. בחצי הגמר, הקבוצה הפסידה לנבחרת צ'כיה בפנדלים. קשר הקבוצה סרגיי פטוחוב נבחר לשחקן הטוב ביותר של הטורניר.

ב-2007, הקבוצה השתתפה באליפות מוסקבה, אזור "B", שבו סיימה במקום הראשון. בסוף העונה, הקבוצה גברה בפלייאוף על מועדון "ספרטק-אבטו", וזכתה בזכות לשחק בעונת 2008 בליגה השנייה.

בעונת 2008 המועדון שיחק באזור מערב של הליגה השנייה. מחזור אחד לפני סוף העונה המועדון הצליח לעלות ליתרון על פני הקבוצה המוליכה לאורך כל הטורניר, "טורפדו" מהעיר ולדימיר. בסוף העונה שתי הקבוצות השיגו מספר שווה של נקודות, אבל בזכות יתרון בנתונים אחרים קבוצת אם.וה.דה הייתה זו שהבטיחה את העפלתה לליגה הראשונה.

הקבוצה שיחקה במשך עונה אחת וב-17 ביולי 2009, חזרה לליגה השנייה. המועדון שינה את שמו למועדון "פטרובקה, 38" (על שם הרחוב בו שוכן מטה משטרת מוסקבה). ב-2011 המועדון התאחד עם קבוצת "סמנה מוסקבה" (שהייתה קיימת משנת 1974) ונקרא "פטרובקה, 38-סמנה".

ב-2013 המועדון פורק וקבוצת "סמנה מוסקבה" שבה לפעילותה בנפרד.

== מאמנים ==
* יורי קובטון (2008 - 2009)
* ולדימיר אשטרקוב (2009)
== תארים ==
* גביע מוסקבה לקבוצות חובבניות:
** זכייה: 2009
* אליפות מוסקבה לקבוצות חובבניות, אזור "ב":
** זכייה: 2007
* אליפות הליגה השנייה, אזור מערב:
** זכייה: 2008

== ראו גם ==
*מועדון ההוקי אם.וה.דה
== קישורים חיצוניים ==
* , ארכיון
== הערות שוליים ==

קטגוריה:קבוצות כדורגל רוסיות
קטגוריה:משרד הפנים (רוסיה)
קטגוריה:מוסקבה: מועדוני כדורגל לשעבר
קטגוריה:קבוצות כדורגל שהוקמו ב-2007
טרקלין חשמל

טרקלין חשמל, סניף הקריון בקריית ביאליק, 2018
טרקלין חשמל היא רשת חנויות אלקטרוניקה ישראלית.

==היסטוריה==

טרקלין חשמל הוקמה בשנת 1948 על ידי אברהם ושרגא זילברשטיין יוצאי ירוסלב, אב ובנו אשר תפעלו את החנות הראשונה בנמל חיפה.

פריצת הדרך המשמעותית של טרקלין חשמל החלה בשנת 1977 כאשר הנכד, שאול זילברשטיין החל במעבר מעסק משפחתי לרשת חנויות ארצית למוצרי חשמל ואלקטרוניקה.

בשנת 2005 פרש שאול זילברשטיין מניהול שוטף של הרשת, ומינה תחתיו מנכ"ל לחברה.

כיום מונה הרשת 54 סניפים בכל רחבי הארץ, כולל שלושה סניפים הפונים למגזר החרדי ונקראים "טרקלין חשמל כהלכה", והיא מעסיקה מאות עובדים.

== קישורים חיצוניים ==
* 
* 

==הערות שוליים==

קטגוריה:רשתות שיווק בישראל
קטגוריה:ישראל: חברות שהוקמו ב-1948
יחסי ג'מייקה–ונצואלה

יחסי ג'מקייה-ונצואלה הם היחסים הדו-צדדיים שבין ג'מייקה לבין הרפובליקה הבוליברית של ונצואלה.

== יחסים כלכליים ==

* בשנת 2016, שווי הסחורה שיוצאה מג'מייקה לוונצואלה הגיעה לסך 1.98 מיליון דולר אמריקאי והיא כללה צמנט, מים בטעמים, מחשבים ועוד. באותה שנה, שווי הסחורה שיוצאה מוונצואלה לג'מייקה הגיעה לסך 56 מיליון דולר אמריקאי והיא כללה בעיקר נפט ונפט מזוקק.
* בשנת 2015, שווי הסחורה שיוצאה מג'מייקה לוונצואלה הגיעה לסך 10.7 מיליון דולר אמריקאי והיא כללה צמנט (99.6%) ונפט מזוקק (0.4%). באותה שנה, שווי הסחורה שיוצאה מוונצואלה לג'מייקה הגיעה לסך 323 מיליון דולר אמריקאי והיא כללה בעיקר נפט (מעל ל-95%)

== ייצוג ==

* גמ'ייקה מיוצגת בוונצואלה על ידי שגרירות שהיא מחזיקה בקראקס, בירת ונצואלה.
* ונצואלה מיוצגת בג'מייקה על ידי שגרירות שהיא מחזיקה בקינגסטון, בירת ג'מייקה.

== הערות שוליים ==
מלחמת האזרחים הרומית הראשונה

מלחמת האזרחים הרומית הראשונה המכונה גם מלחמת האזרחים של סולה הייתה מלחמת אזרחים שנערכה ברפובליקה הרומית בין השנים 88 לפנה"ס לבין 82 לפנה"ס.

לפי כמה גישות מחקריות, שתיאודור מומזן הוא הנציג הבולט שלהן, המלחמה הייתה שיאו של המאבק הפוליטי בין הסיעה האופטימאטית ובין הסיעה הפופולרית. לפי גישות אחרות, המלחמה הייתה מאבק בין מעמד האצולה הסנאטורי הרומי, לבין מעמד הפרשים. לפי ההיסטוריון ישראל שצמן, המלחמה הייתה למעשה עימות אישי בין שני מחנות פוליטיים, אחד שהתגבש סביב לוקיוס קורנליוס סולה, והשני שהתגבש סביב גאיוס מריוס, כאשר לכל מחנה הצטרפו אנשים ממגוון מעמדות החברה הרומית, איש איש בהתאם למטרותיו האישיות.

רובה של המלחמה התרחשה בחצי האי האפניני, בעיקר על השליטה על העיר רומא עצמה, כאשר במקביל למאבק הפנימי, הרפובליקה ערכה מלחמה חיצונית במיתרידטס, מלך פונטוס, על השליטה באסיה הקטנה וביוון.

המלחמה נערכה, לסירוגין, כ-6 שנים, והסתיימה בניצחונם של סולה וסיעתו, במינוי של סולה למשרת הדיקטטור, ובעריכתן של רפורמות מקיפות במשטר המדיני של הרפובליקה.

==לקריאה נוספת==
*
*

==הערות שוליים==

קטגוריה:רומא העתיקה
קטגוריה:מלחמות האזרחים ברפובליקה הרומית
הגלקסיה הננסית דגים

הגלקסיה הננסית דגים, נקראת גם LGS 3 וכן גלקסיית דגים I, היא גלקסיה לא-סדורה ננסית שנמצאת בקבוצת הכוכבים דגים במרחק של כ-2.5 מיליון שנות אור ממערכת השמש ושייכת לקבוצה המקומית. לגלקסיה בהירות נראית מדרגה 14.3 והיא התגלתה ב-1976 על ידי ולנטינה קרצ'נצבה.

==מאפיינים==
הגלקסיה נמצאת כחצי מעלה מצפון-מערב לכוכב ψ<sup>1</sup> בדגים, סמוך לגבול עם קבוצת אנדרומדה. מרחקה מגלקסיית אנדרומדה הוא כ-890,000 שנות אור ומרחקה מגלקסיית המשולש הוא כ-570,000 שנות אור, כך שייתכן שהיא גלקסיית לוויין של אחת מהן.
גודלה הזוויתי של הגלקסיה הוא כ-2 דקות קשת שממרחקה שקול לקוטר של כ-1,460 שנות אור, מסתה מוערכת בכ- מסות שמש, כמאה מיליוניות ממסת שביל החלב, אך מסת הכוכבים הנראים שבה היא פחות מ- מסות שמש, כך שרובה הגדול של מסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה מאוד ועומדת על כ-0.8% מזו של השמש, ונראה שרוב אוכלוסיית הכוכבים שבגלקסיה היא זקנה. תהליכי היצירה של כוכבי הגלקסיה נמשכו בקצב כמעט קבוע מהיווצרותה לפני 12–15 מיליארד שנים עד ללפני כמיליארד שנים, שאז קצב היצירה ירד באופן משמעותי.

==קישורים חיצוניים==

* 

==הערות שוליים==

קטגוריה:קבוצת הכוכבים דגים
דגים הננסית
דגים הננסית
יחסי אורוגוואי–ונצואלה

יחסי אורוגוואי–ונצואלה הם היחסים הדו-צדדיים שבין הרפובליקה המזרחית של אורוגוואי לבין הרפובליקה הבוליברית של ונצואלה.

== יחסים כלכליים ==

* בשנת 2016, שווי הסחורה שיוצאה מאורוגוואי לוונצואלה הגיעה לסך 49.1 מיליון דולר אמריקאי והיא כללה תרופות, גלגלי גומי, אורז ועוד. באותה שנה, שווי הסחורה שיוצאה מוונצואלה לאורוגוואי הגיעה לסך 3.71 מיליון דולר אמריקאי והיא כללה בעיקר דשנים(92%).
* בשנת 2015, שווי הסחורה שיוצאה מאורוגוואי לנוצואלה הגיעה לסך 207 מיליון דולר אמריקאי והיא כללה בעיקר חלב, גבינה, אורז, חמאה, תרופות, גלגלי גומי ועוד. באותה שנה, שווי הסחורה שיוצאה מוונצואלה לאורוגוואי הגיעה לסך 112 מיליון דולר אמריקאי והיא כללה בעיקר דשנים(96%).

== ייצוג ==

* ונצואלה מיוצגת באורוגוואי על ידי שגרירות שהיא מחזיקה במונטווידאו, בירת אורוגוואי.
* אורוגוואי מיוצגת בוונצואלה על ידי שגרירות שהיא מחזיקה בקראקס, בירת ונצואלה.

==קישורים חיצוניים==

== הערות שוליים ==
היינריך קזימיר השני, נסיך נסאו-דיאץ

היינריך קזימיר השני, רוזן נסאו-דיאץ (בגרמנית: Heinrich Casimir von Nassau-Dietz; 18 בינואר 1657 – 25 במרץ 1696) היה נסיך נסאו-דיאץ ולסטאדהאודר של פריסלנד וחרונינגן בין השנים 1664–1696.

==ביוגרפיה==
היינריך קזימיר נולד בלייוורדן ב-18 בינואר 1657, לוילהלם פרידריך, נסיך נסאו-דיאץ ולאלברטינה אגנס, רוזנת נסאו, בתם של פרדריק הנדריק, נסיך אורנז' ואמליה מזולמס-בראונפלס. בשנת 1664 מת אביו וילהלם פרידריך, נסיך נסאו-דיאץ, והיינריך קזימיר מונה במקומו לנסיך נסאו-דיאץ ולסטאדהאודר של פריסלנד וחרונינגן, ומכיוון שהיה קטין שלטה אמו כעוצר עד לבגרותו. בשנת 1675 הצביע אספת הנבחרים של פריסלנד על מנת להפוך את משרת הסטאדהאודר לירושה של בית נסאו-דיאץ. ב-26 בנובמבר 1683 התחתן היינריך קזימיר עם הנרייטה אמליה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה שרלוטה, רוזנת נסאו, ממנה היו לו 9 ילדים. ב-25 במרץ 1696 מת היינריך קזימיר, ובנו יוהאן וילם פריסו מונה במקומו לנסיך נסאו-דיאץ ולסטאדהאודר של פריסלנד וחרונינגן.

==משפחתו==
ב-26 בנובמבר 1683 התחתן היינריך קזימיר עם הנרייטה אמליה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה שרלוטה, רוזנת נסאו, ממנה היו לו 9 ילדים:
* וילם גאורג פריסו, נסיך הכתר של נסאו-דיאץ (1685–1686)
* הנרייטה אלברטינה, נסיכת נסאו-דיאץ (1686–1754)
* יוהאן וילם פריסו, נסיך אורנז' (1687–1711)
* מריה אמליה, נסיכת נסאו-דיאץ (1689–1771)
* סופיה הדוויג, נסיכת נסאו-דיאץ (1690–1734), התחתנה עם קרל לאופולד, דוכס מקלנבורג-שוורין
* איזבל שרלוטה, נסיכת נסאו-דיאץ (1692–1757), התחתנה עם כריסטיאן, נסיך נסאו-דילנבורג
* יוהנה אגנס, נסיכת נסאו-דיאץ (1693–1765)
* לואיז לאופולדינה, נסיכת נסאו-דיאץ (1695–1758)
* הנרייטה קזימירה, נסיכת נסאו-דיאץ (1696–1738)

== אילן יוחסין ==

==קישורים חיצוניים==

* 

קטגוריה:נסיכי אוראניה-נסאו
קטגוריה:נסיכים גרמנים
קטגוריה:בית נסאו
קטגוריה:ילידי 1657
קטגוריה:נפטרים ב-1711
כל לב הוא דלת

כל לב הוא דלת (אנגלית: Every Heart A Doorway) היא נובלה של הסופרת האמריקאית שונן מגווייר, אשר זכתה לשבחים רבים עם צאתה, ואף זכתה בשלושת הפרסים החשובים לפנטזיה, בשנת 2017, פרסי לוקוס,נבולה, והוגו.

הנובלה עוקבת אחר ננסי, נערה מתבגרת א-מינית, שמגיעה למעון של אלינור לילדים שנעלמו לתקופת זמן מסוימת. בזמן העדרם, הילדים הגיעו לעולמות פנטזיה שאפשרו להם לממש את יכולותיהם ואופיים בצורה מקסימלית. בשלב מסוים, הילדים נפלטו מעולמות הפנטזיה שלהם וחזרו לעולם שלנו. המעבר בחזרה לעולם שלנו, יצר אצלם קושי להתמודד עם החיים בעולם האמיתי ותחושת אובדן שמלווה את חייהם. מאחר שהם לא מצליחים למצוא את הדלת שתחזיר אותם אל עולם הפנטזיה, הילדים לא מסתגלים היטב לחיים, ונשלחים למעון של גב' אלינור וסט לילדים אבודים. מעון שמנסה לסייע לילדים כאלו, להתגבר על האובדן ולחזור להשתלב בעולם. עם הגיעה למעון, ננסי נאלצת להתמודד עם הדיירים השונים שבו ועם תעלומה של מספר מקרי רצח, שמאיימת לפגוע בכל אחד מהדיירים, ובעצם קיומו של המעון.

==סדרת ספרים ==
"כל לב הוא דלת" היא הנובלה הראשונה מבין סדרה של ארבע נובלות (עד כה) בשם "הילדים הסוררים" (באנגלית: "The Wayward Children") שעוקבת אחר חלק מהדמויות והנושאים שהוצגו בנובלה הראשונה.

הנובלה הראשונה תורגמה לעברית.

== תגובות ==
הביקורות לספר חיוביות.

ב-NPR נכתב: "זוהי פנינה שצריכה לשכון על המדף לצד ספריהם הקלאסיים של לואיס קרול וק.ס. לואיס למרות המקום היקר שהיא תופסת על המדף לצידם".

זכה בפרס הוגו, פרס נבולה ופרס לוקוס לשנת 2017.

==הערות שוליים==

קטגוריה:נובלות
קטגוריה:יצירות זוכות פרס הוגו לנובלה הטובה ביותר
קטגוריה:יצירות זוכות פרס לוקוס
קטגוריה:יצירות זוכות פרס נבולה
תומאס קאנטרימן

תומאס מ. קאנטרימן (באנגלית: Thomas M. Countryman) הוא דיפלומט אמריקאי אשר שימש כעוזר מזכיר המדינה לביטחון בינלאומי ולמניעת תפוצה גרעינית ותת מזכיר המדינה לענייני ביטחון בינלאומי.

==ביוגרפיה==
תומאס מ. קאנטרימן נולד ב-1957 בארצות הברית. הוא למד באוניברסיטת וושינגטון בסנט לואיס ובבית הספר לממשל על שם ג'ון קנדי באוניברסיטת הרווארד.

הוא הצטרף למחלקת המדינה של ארצות הברית ב-1982. בין השנים 1983 עד 1985 הוא הוצב בשגרירות ארצות הברית בבלגרד. בשנים 1985 עד 1988 הוא עבד במחלקה לענייני מזרח אירופה ויוגוסלביה. בין השנים 1988 עד 1990 הוא למד את השפה והתרבות הערבית בארצות הברית ותוניסיה. בעת מלחמת המפרץ הוא עבר לשגרירות האמריקאית בקהיר. בין השנים 1991 עד 1993 הוא היה אחראי לדווח על עניינים פוליטיים, ביטחוניים ודתיים במצרים

ב-1993 עד 1994, הוא עבד במשרד ללוחמה בטרור. בין השנים 1994 עד 1997 הוא שימש כיועץ מיוחד לשגרירת ארצות הברית באומות המאוחדות מדליין אולברייט לענייני המזרח התיכון והיה איש הקשר האמריקני עם "UNSCOM". בשנים 1999 עד 2000 כיהן כמנהל המשרד לענייני דרום מרכז אירופה במחלקת המדינה. בשנים 2001 עד 2005 הוא הוצב בשגרירות ארצות הברית ברומא. בשנים 2005 עד 2008 הוא כיהן כסגן ראש משלחת ארצות הברית בשגרירותה באתונה. בשנים 2008 עד 2009 הוא שימש כיועץ למדיניות חוץ לגנרל ג'יימס טי. קונוואי, מפקד חיל הנחתים של ארצות הברית. בשנים 2009 עד 2010 כיהן כסגן מזכיר המדינה לעניינים פוליטיים צבאיים, ובשנים 2010 עד 2011 כסגן עוזר מזכיר המדינה לענייני אירופה ואחראי לענייני הבלקן.

בשנת 2011, נשיא ארצות הברית ברק אובמה מינה אותו להיות עוזר מזכיר המדינה לענייני ביטחון בינלאומי ולמניעת הפצת נשק גרעיני, ולאחר אישור הסנאט הוא הושבע לתפקיד עוזר מזכיר ב-27 בספטמבר באותה השנה.
ב-27 בינואר 2017, כאשר היה בדרכו לכנס בנושא בקרת נשק, פיטר אותו נשיא ארצות הברית דונלד טראמפ מתפקידו.

==קישורים חיצוניים==

* [https://www.justsecurity.org/37239/full-text-remarks-top-state-dept-official-discharged-trump-white-house-tom-countrymans-powerful-farewell-address/ Farewell Remarks]

==הערות שוליים==

קטגוריה:דיפלומטים אמריקאים
קטגוריה:בוגרי אוניברסיטת וושינגטון בסנט לואיס
קטגוריה:בוגרי בית הספר לממשל באוניברסיטת הרווארד
קטגוריה:אמריקאים שנולדו ב-1957
אור-המלט (מחזה)

אוּר-המלט (בגרמנית: Ur-Hamlet) הוא מחזה אשר נכתב על שייקספיר, אשר לא ידוע על קיום עותק של המחזה, אך הוא מתוארך על ידי חוקרים למחצית השנייה של 1587. ידוע שהמחזה הוצג בלונדון. במחזה ידוע שיש דמות בשם המלט; וכן כי יש דמות רפאים במחזה שבוכה "המלט, נקמה!".

== יצירות קשורות ==
הקשר של אור-המלט למחזה הידוע המלט של שייקספיר אינו ברור. ייתכן ומדובר במחזה המציג אירועים שהתרחשו לפני הטרגדיה של שייקספיר או אולי גרסה מוקדמת של המחזה.

כמה חוקרים מאמינים כי אור-המלט הושפע מהעבודה הגרמנית "Der bestrafte Brudermord".

== על המחבר ==
תומאס נאש (מחזאי אנגלי מהמאה ה-16) ציין את הדמיון בין סגנונו של המחזה המלט של שייקספיר לסגנון "הטרגדיה הספרדית" מאת תומאס קיד ולכן האמין שקיד הוא המחבר של אור המלט.

חוקרים אחרים מאמינים כי המחזה הוא גרסה מוקדמת של מחזהו של שייקספיר, וכהוכחה הם מצביעים על שלוש גרסאות מוקדמות של המחזה השייקספירי ששרדו שבהם קווי דמיון לאור-המלט. אפשרות נוספת היא שמדובר באותו מחבר על פני תקופה של שנים רבות. הארדין קרייג הראה במחקרו כי ייתכן ואור-המלט הוא טיוטה מוקדמת של המחזה שנכתב גם הוא על ידי שייקספיר. כך גם סוברים בצורה זו או אחרת הרולד בלום, פיטר אלכסנדר, ועוד.

הזרם המרכזי של החוקרים עדיין מחזיק בטענה שאור-המלט הוא פשוט גרסה משובשת בלתי מורשית לטקסט שפורסם בסופו של דבר.

==קישורים חיצוניים==
* [https://archive.org/details/in.ernet.dli.2015.531645/page/n13/mode/2up חקר מחזה המלט]

קטגוריה:ערכים שבהם תבנית בריטניקה אינה מתאימה
קטגוריה:המלט
קטגוריה:יצירות שמחברן אינו ידוע
קטגוריה:מחזות מהמאה ה-16
ג'סטין קנאפ

ג'סטין אנטוני קנאפ (באנגלית: Justin Anthony Knapp; נולד ב-18 בנובמבר 1982) הוא ויקיפד אמריקאי, מוכר בשם העט Koavf והאדם הראשון שביצע מעל מיליון עריכות במיזם ויקיפדיה. נכון לדצמבר 2017, קנאפ ביצע מעל 2 מיליון עריכות. עד לאוקטובר 2016 עזר לכתוב שני ערכים מומלצים בוויקיפדיה האנגלית. מ-18 באפריל 2012 ועד 1 בנובמבר 2015 ניצב במקום הראשון בתור הוויקיפד הפעיל ביותר במיזם עד שסטיבן פרואיט עבר אותו. 

==השכלה==
קנאפ החל את לימודיו התיכוניים בעיר אינדיאנפוליס בשנת 1997. הוא בעל תואר בפילוסופיה ובמדעי המדינה מאוניברסיטת אינדיאנה. בשנת 2013 החל מסלול התמחות לצורך עבודה כאח רפואי.

==פועלו==
קנאפ עבר את רף מיליון העריכות הראשונות ב-19 באפריל 2012. הוא החל להיות פעיל במיזם ויקיפדיה במרץ 2005 ומאז תרם בממוצע 385 עריכות ליום. הוא ציין שהגורם שסייע לפעילותו הרבה במיזם היה פיטוריו. בשנת 2012, בירך מייסד ויקיפדיה ג'ימי ויילס את קנאפ על הישגו והעניק לו "פרס" מיוחד על פועלו – 20 באפריל הוכרז על ידו כ"יום ג'סטין קנאפ". בראיון שנערך עם קנאפ בשנת 2014 הוא סיפר כי הוא פעיל במיזם מדי יום ושחלק ניכר מעריכותיו הן "תיקוני תקלדה". הוא הוסיף ואמר כי הפיחות במספר התורמים למיזם אינו מהווה בעיה.

שם המשתמש שלו בוויקיפדיה Koavf, הוא ראשי תיבות של הביטוי "King of all Vext Fans" והוא מתייחס לסדרת קומיקס שאותה העריץ וקרא בשנות התשעים. הערך על ג'ורג' אורוול זכה לעריכות ולהרחבה רבה מצידו, וכן הוא קיטלג ערכים רבים על אלבומים לקטגוריות. ביוני 2012 התפרסם במקומון שקנאפ נהג לבצע עריכות על פני פרק זמן של כ-16 שעות ביום.

קנאפ לקח חלק גם באקטיביזם פוליטי ונאם לטובת בני מיעוטים במערב סהרה. בשנים האחרונות התפרנס כשליח פיצה, עובד במכולת וכטלפן.

==קישורים חיצוניים==

* דף המשתמש של קנאפ בוויקיפדיה האנגלית.

==הערות שוליים==

קטגוריה:פעילים חברתיים אמריקאים
קטגוריה:ויקיפדים אמריקאים
קטגוריה:קווייקרים
קטגוריה:בוגרי אוניברסיטת אינדיאנה
קטגוריה:אמריקאים שנולדו ב-1982
יבגני צ'רנוב

יבגני אלכסנדרוביץ' צ'רנוב (ברוסית: Евгений Александрович Чернов; נולד ב-23 באוקטובר 1992, טומסק) הוא כדורגלן רוסי בעמדת המגן ברוסטוב.

== קריירה ==
=== קריירת מועדונים ===
הוא בוגר האקדמיה לכדורגל בטומסק. בקיץ 2010, צורף לסגל הקבוצה הבוגרת של "טום" באליפות רוסיה. ב-13 באוגוסט אותה שנה הופיע לראשונה במשחק קבוצת הנוער נגד "קריליה סובייטוב" (0:3).

בקיץ 2011, יחד עם חברו לקבוצה דמיטרי אפרמוב עברו בדיקה רפואית במועדון "מוסטוביק-פרימוריה" אוסוריסק, אבל לא עברו בסוף.

ב-2011, התאמן אומנם עם הקבוצה הבוגרת, אך לא עלה במדי הקבוצה. ב-27 באפריל 2012, במשחק נגד "אמקר" (שהסתיים בשוויון מאופס), ערך את הופעת הבכורה שלו בליגת העל. הוא עלה על המגרש בדקה ה-80 במקומו של ניקיטה בז'נוב.

ב-18 ביולי 2012 צ'רנוב, הושאל עד סוף עונת 2012/13, לגזוביק אורנבורג. במשך העונה, לקח חלק ב-19 משחקים והבקיע 4 שערים, וסייע למועדון במסע החזרה לליגת המשנה.

לפני תחילת עונת 2013/14 עוד התאמן עם "טום", ולאחר מכן עבר בדיקות רפואיות במועדון "חימיק" דזרז'ינסק. ב-11 ביולי חימיק הודיעה כי צ'רנוב, עבר לקבוצה בהשאלה. בעונת 2013/14 צ'רנוב הופיע ב-26 משחקים ועזר לקבוצה להבטיח את מקומה בליגה. הוא המשיך לשחק בשורותיה גם בעונת 2014/15 שבסיומה הקבוצה ירדה לליגה השנייה.

ב-2 ביולי 2015 נודע כי בעונת 2015/16 צ'רנוב יושאל ליניסיי קרסנויארסק. הוא נטל חלק ב-18 משחקים בליגה הראשונה ושתי משחקים בגביע הרוסי. בנוסף, בינואר 2016 הילו להתעניין בו מועדוני ליגת העל כ"קרסנודר" וקבוצת "זניט. תוך זמן קצר הוא הצטרף למועדון מסנקט פטרבורג, כשהוא מופיע במדי הקבוצה לראשונה ב-22 בספטמבר 2016 בשלב 16 האחרונות בגביע במשחק נגד טמבוב.

לפני עונת 2017/18 עבר בהשאלה למשך שנה למועדון מליגת העל "טוסנו". הוא הופיע לראשונה במדי טוסנו ב-15 ביולי 2017 במשחק הבייתי, במסגרת המחזור הראשון נגד "אופה".

ביולי 2018 חזר להרכב זניט-2. לעיתים צורף להרכב הקבוצה הבוגרת ושיחק תפקיד מרכזי בניצחון 4:0 של זניט על וולגר אסטרחן, במשחק שלב 32 האחרונות של הגביע הרוסי בכדורגל כשבישל גם את שערו של רוברט מאק.

בדצמבר 2018 הסתיים חוזהו בזניט ולא חודש ובפברואר 2019 חתם ל-3.5 שנים ברוסטוב.

באוקטובר 2020 חתם בקרסנודאר.
=== בנבחרת ===
ב-31 במרץ 2011, יחד עם חברו לקבוצה דמיטרי ניקיטינסקי צ'רנוב זומן לנבחרת הנוער של רוסיה ששחקניה הורכבו מילידי 1992. הוא השתתף בטורניר בינלאומי שנערך פורטוגל. ב-19 באפריל במשחק נגד הצרפתים (0:0), צ'רנוב ערך את הופעת הבכורה שלו בנבחרת הלאומית. הוא הופיע על המגרש כשעלה כמחליף בדקה ה-62.

ב-16 באוגוסט 2017 צורף להרכב הנבחרת הלאומית של רוסיה ואף השתתף במחנה האימונים בנובוגורסק, אך טרם שיחק בשורות הנבחרת במסגרת רשמית.

== קישורים חיצוניים ==

קטגוריה:כדורגלנים רוסים
קטגוריה:קשרי כדורגל רוסים
קטגוריה:טומסק: כדורגלנים
קטגוריה:כדורגלני טום טומסק
קטגוריה:כדורגלני אורנבורג
קטגוריה:כדורגלני יניסיי קרסנויארסק
קטגוריה:כדורגלני זניט סנקט פטרבורג
קטגוריה:כדורגלני טוסנו
קטגוריה:כדורגלני קרסנודאר
קטגוריה:כדורגלני רוסטוב
קטגוריה:רוסים שנולדו ב-1992
איברגים צלאגוב

איברגים יורייביץ' צלאגוב (באוסטית: Цæллагаты Юрийы фырт Ибрагим; נולד ב-12 בדצמבר 1990 בולדיקווקז, אוסטיה הצפונית) הוא כדורגלן רוסי ממוצא אוסטי המשחק בעמדת המגן באלניה ולדיקווקז.

== קריירה ==
צלאגוב הוא בוגר האקדמיה לכדורגל של קריליה סובייטוב סמרה. החל מינואר 2010 היה לאחד השחקנים העיקריים במועדון. ב-2010 המועדון חווה זמנים קשים, עקב בעיות כלכליות שוחררו שחקנים רבים ושחקני קבוצת הנוער, איברגים ביניהם, קיבלו הזדמנות להוכיח את עצמם ואיברגים הפך לשחקן מרכזי, הוא הופיע בהרכב הקבוצה הבוגרת לראשונה, ב-13 במרץ 2010 במשחק נגד "זניט". את השער הראשון הבקיע ב-2 באוקטובר, במשחק נגד "אלניה". בסוף עונת 2010 היה מועמד לפרס "החמישייה הראשונה"כאחד השחקנים הצעירים הטובים של העונה. בהדרגה הצליח להפוך לשחקן מפתח בקבוצה ולאחד ממנהיגי הקבוצה. 

ב-30 בדצמבר 2016, עבר למועדון הכדורגל "זניט". הוא חתם על חוזה למשך 3.5 שנים.

ב-2 באוגוסט 2017 הושאל למשך עונה אחת ל"דינמו מוסקבה" וכעבור עונה חזר לזניט, במאי 2018, ברם הוא לא הרשים במחנה האימונים והוחזר להשאלה, הפעם לרובין קאזאן. במדיה הופיע במשך שנה שלמה.

בקיץ 2019 עבר לסוצ'י. ערך הופעת בכורה במדי הקבוצה במחזור הראשון של עונת 2019/2020, במשחק החוץ נגד ספרטק מוסקבה ב-13 ביולי 2019. את שער הבכורה הבקיע ב-31 באוגוסט 2019 במשחק המחזור השמיני נגד רובין קאזאן.

=== בנבחרת ===
ב-9 בפברואר 2011 ערך את הופעת הבכורה בטורקיה במשחק הידידות מול אוקראינה בהרכב נבחרת הנוער. השתתף גם באליפות אירופה לנוער 2013.

== קישורים חיצוניים ==

==הערות שוליים==

קטגוריה:כדורגלנים רוסים
קטגוריה:מגני כדורגל רוסים
קטגוריה:ולדיקווקז: כדורגלנים
קטגוריה:כדורגלני קריליה סובייטוב סמרה
קטגוריה:כדורגלני זניט סנקט פטרבורג
קטגוריה:כדורגלני דינמו מוסקבה
קטגוריה:כדורגלני רובין קאזאן
קטגוריה:כדורגלני סוצ'י (2018)
קטגוריה:רוסים שנולדו ב-1990
קטגוריה:כדורגלני אלניה ולדיקווקז
איוב ורעיו

"איוב ורעיו" הוא תחריט מאת הצייר הישראלי נחום גוטמן.

==תיאור==
ההדפס "איוב ורעיו" הוא חלק מסדרה בת שבעה הדפסים שיצר נחום גוטמן בעת שהותו באירופה, בין השנים 1925-1920. ההדפסים נוצרו בטכניקה של תחריט יבש והם מתמקדים בדמותו של איוב המקראי. בשנת 1979 בקירוב ביקש גוטמן להדפיס מחדש את העבודה, כיוון והעותקים שהיו ברשותו היו במצב לא טוב. ההדפסה המחודשת נעשתה בסדנת ההדפס ירושלים מלוח ההדפסה המקורי שיצר גוטמן. באותה תקופה הודפסו מחדש בסדנה עוד קבוצה גדולה של הדפסים פרי יצירתו של גוטמן.

בהדפס זה מופיעים שלושת רעי איוב - אליפז התימני, בלדד השוחי וצופר הנעמתי - כשהם יושבים על הארץ. הם מוצגים בתנוחות של דיבור ושל הקשבה ומחשבה. לפניהם שוכב איוב על בטנו כשמתחתיו פרוש בד או מחצלת וכן כד מים. גוטמן מחלק את התיאור למישור קדמי, בו נמצאות הדמויות, שמאחוריהן כמה תרנגולות, ולמישור אחורי מרוחק, ובו מתואר נוף מדברי ובו עיזים, גבעה וכמה פרטים נוספים.

קטגוריה:נחום גוטמן
קטגוריה:איוב
קטגוריה:הדפסים
קטגוריה:תחריטים
קטגוריה:הדפס ישראלי
קטגוריה:סדנת ההדפס ירושלים
נאוקנוס

נאוקנוס (שם מדעי: Neocnus; מילולית: "עצלן חדש") הוא סוג נכחד של עצלן קרקע ממשפחת עצלני דו-אצבע שחי באיים קובה והיספניולה בסוף הפליסטוקן ואף בתחילת ההולוקן. שני מינים נמצאו בסוג זה.

עצלן קרקע זה היה קרוב משפחתו של המגלוניקס שחי ביבשת אמריקה הצפונית אך היה קטן ממנו בהרבה. כמו כן, הוא היה קרוב לעצלני הקריביים שהיגרו לאיים אלה מאמריקה הדרומית.

הנאוקנוס היה קטן מספיק בכדי לטפס על עצים, בשונה מרוב עצלני הקרקע, וככל הנראה ניזון מעלים. היו לו זרועות ארוכות בעלות זוג טפרים חדים, צלעות גדולות וזנב ארוך וחזק יחסית וייתכן שהוא יכול היה לעמוד זקוף. שיני העצלן היו קצרות ומשולשות ולסתו שרירית.

מאובני הנאוקנוס התגלו לראשונה ב-1961 בכמה מערות בהאיטי, והם מתוארכים לתקופה שלפני כ-5,000 שנה. ככל הנראה נכחד סוג זה, בדומה לעצלני קרקע קריביים אחרים, בידי האדם שצד אותו לבשרו.

==קישורים חיצוניים==

קטגוריה:עצלני קרקע
קטגוריה:עצלני דו-אצבע
קטגוריה:יונקים שחיו בפליסטוקן באמריקה הצפונית
קטגוריה:יונקים שנכחדו בהולוקן
קטגוריה:אמריקה הדרומית: יונקים שנכחדו
קטגוריה:מאובנים
קטגוריה:יונקים שהוכחדו בידי האדם

==הערות שוליים==
מירגאיה

איור של מירגאיה
מירגאיה (שם מדעי: Miragaia) הוא סוג של דינוזאור ממשפחת הסטגוזאוריים שחי בתקופת יורה עליון לפני כ-150 מיליון שנה. מאובניו נמצאו בפורטוגל. הוא קרוי על שם מירגאיה, אחת הפרגזיות של העיר פורטו, שם נמצאו מאובניו. הוא היה קרוב משפחה של הסטגוזאורוס הענקי.
== מאפיינים ==
המירגאיה היה בעל הצוואר הארוך ביותר במשפחת הסטגוזאוריים. אורכו הכולל היה כ-5.5 עד 6.5 מטרים, והוא שקל כ-2 טונות. צווארו הארוך הכיל 17 חוליות, יותר מחוליות הצוואר של מרבית הזאורופודים. הייתה לו לסת ארוכה, רגליים ארוכות ולאורך גופו היו פרושות לוחיות גדולות עם כתפיים גבוהות שבקצותן בלטו זוג דוקרנים. מאחורי גבו האמצעי בלטה שורת קוצים ארוכים שהסתיימה בקצה הזנב. קוצים אלה שימשו כנראה להגנתו.

לא ברור למה שימש הצוואר הארוך, שהיה קצר מצווארי הזאורופודים אך ארוך יותר מצווארי סטגוזאורים שחיו בתקופתו, דבר המטיל ספק בשימושו לאכילת עלים מצמרות עצים. ייתכן שאורך הצוואר קשור בברירה זוויגית ונועד למשוך את הנקבות.

המירגאיה נכחד לאחר תור היורה בדומה להרבה מהסטגוזאורים.

== בתרבות ==
דינוזאור זה הופיע בסדרה מהפכת הדינוזאורים ובמשחק Jurassic World: Alive.

==קישורים חיצוניים==

קטגוריה:בעלי חיים שתוארו ב-2009
קטגוריה:טקסונים שתוארו בידי אוקטביו מתאוס
קטגוריה:סטגוזאוריים
קטגוריה:דינוזאורים שחיו ביורה עליון באירופה
קטגוריה:מאובני טקסונים שתוארו ב-2009
קטגוריה:פורטוגל: מאובנים
יחסי מקדוניה הצפונית – סן מרינו

יחסי מקדוניה הצפונית-סן מרינו הם היחסים הדו-צדדיים שבין רפובליקת מקדוניה הצפונית לבין הרפובליקה המרוממת של סן מרינו.

== יחסים כלכליים ==
* בשנת 2016, שווי הסחורה שיוצאה מסן מרינו למקדוניה הגיעה לסך 19.7 אלף דולר אמריקאי והיא כללה בעיקר מכונות שטיפה, כביסה והכנת מזון. לעומת זאת, מקדוניה לא ייצאה לסן מרינו אף סחורה באותה שנה.
* בשנת 2014, שווי הסחורה שיוצאה מסן מרינו למקדוניה הגיעה לסך 11.3 אלף דולר אמריקאי והיא כללה חולצות מכותנה (68%) ומכונות כביסה (32%). באותה שנה, שווי הסחורה שיוצאה ממקדוניה לסן מרינו הגיעה לסך 248 אלף דולר אמריקאי והיא כללה ירקות יבשים (84%) וירקות קפואים (16%).

== ייצוג ==
* מקדוניה הצפונית אינה מיוצגת בסן מרינו, הן בדרג השגרירות והן בדרג הקונסולרי.
* סן מרינו אינה מיוצגת במקדוניה הצפונית, הן בדרג השגרירות והן בדרג הקונסולרי.

== הערות שוליים ==
קוצניים (עכברים)

קוצניים (שם מדעי: Deomyinae; בעבר Acomyinae) היא תת-משפחה של מכרסמים ממשפחת העכבריים החיים באפריקה ואסיה וקרובים לתת-משפחת העכברים. בתת-משפחה זו 4 סוגים.

יצורים אלה קיבלו את שמם עקב שערם הסמור והדוקרני של חלק מהמינים המזכיר קוצים, בייחוד של בני הסוג קוצן. למינים אלה אין מאפיינים מורפולוגיים השונים ממינים אחרים במשפחת העכבריים, וקיבוצם בתת-משפחה נובע בעיקר בגלל DNA משותף דומה.

הקוצנים הם יצורים אוכלי כל החיים בקבוצות קטנות ויכולים להסתדר בבתי גידול מדבריים. הם פעילי לילה.

בישראל נפוצים שני מינים: קוצן מצוי, הנפוץ באזורי סלעים בכל ישראל, וקוצן זהוב הנפוץ במדבר יהודה ואזורי סלעים בנגב.

==סוגים==
* קוצן (Acomys)
* סוג ומין יחיד Deomys ferrugineus
* חולדה זיפנית (Lophuromys) - בו חולדה זיפנית אדומה
* סוג ומין יחיד Uranomys ruddi

==קישורים חיצוניים==

*
קטגוריה:בעלי חיים שתוארו ב-1888
קטגוריה:טקסונים שתוארו בידי אולדפילד תומאס
יחסי אזרבייג'ן–גרמניה

היחסים הדיפלומטיים בין אזרבייג'ן לבין גרמניה כוננו בשנת 1992, לאחר שגרמניה הכירה בעצמאותה של אזרבייג'ן.

== היסטוריה ==

=== הגרמנים באזרבייג'ן ===
התחלת היחסים ההדדיים תחילתם במאה ה-19, כאשר החברה הגרמנית "האחים סימנס" בנתה מפעלי התכת נחושת בגאדבאי, וכתוצאה מבניית המפעלים האלו, צמחה הפעילות של התעשייה הגרמנית באזרבייג'ן. האוכלוסייה הגרמנית של אזרבייג'ן הגיעה ל-23,133 עד 1939, אולם בשנת 1941 השלטונות הסובייטיים הגלו את רוב אוכלוסייתה הגרמנית של אזרבייג'ן לקזחסטן ולסיביר.

=== היחסים כיום ===
גרמניה הכירה בעצמאות אזרבייג'ן ב-12 בינואר 1992, והיחסים הדיפלומטיים בין אזרבייג'ן לגרמניה כוננו ב -20 בפברואר אותה שנה. אזרבייג'ן פתחה את השגרירות הראשונה שלה במערב אירופה בגרמניה ב-2 בספטמבר 1992, ואילו שגרירות גרמניה באזרבייג'ן נפתחה ב-22 בספטמבר 1992.

== שיתוף פעולה כלכלי ==
בשנת 2007 נפתחה גלריית ברלין-באקו בברלין כשותפה של גלריית מגדל מיידן בבאקו . "שנת אזרבייג'ן" נערכה בגרמניה בשנת 2008, ושבועות תרבות גרמנית אורגנו באזרבייג'ן בשנת 2009. הכנסייה הגרמנית שהייתה ממוקמת לשעבר בהלנדורף שוחזרה בשנת 2008 בתמיכת הממשלה הפדרלית.

ליל תרבות התקיים במוזיאון ההיסטוריה של ברלין בספטמבר 2011 לרגל יום השנה ה-20 לעצמאות אזרבייג'ן, ומלבדו התקיימו גם ערבי תרבות במינכן, שטוטגרט, קלן, והמבורג ב-2013, בהנובר, דיסלדורף, ודרזדן בשנת 2014, ובפרנקפורט בשנת 2015 אשר אורגנו על ידי קרן היידר אלייב עם תמיכה משגרירות אזרבייג'ן בגרמניה.

שגרירות גרמניה באזרבייג'ן ארגנה את יום המורים הגרמני הראשון באזרבייג'ן, בשקי במרץ 2017. קונצרט שהוקדש ליום השנה ה -25 ליחסים הדיפלומטיים בין אזרבייג'ן לגרמניה התקיים בברלין ב-1 בדצמבר 2017.

== יחסים כלכליים ==
על פי הסטטיסטיקה, הסחר הבילטרלי בין אזרבייג'ן וגרמניה הסתכם ב-1.914 מיליון דולר בשנת 2015. נפח הייבוא של אזרבייג'ן היה 690.08 מיליון דולר, והיצוא היה 1.224 מיליון דולר בשנת 2015. בשנת 2015, חלקה של גרמניה היה 9.27% בסחר החוץ של אזרבייג'ן, כולל 7.48% ביבוא ו-10.71% ביצוא.

קבוצת עבודה גרמנית-אזרית בדרגה גבוהה העוסקת בסחר והשקעות הוקמה ב-5 במאי 2011. ראש לשכת משרד הכלכלה של אזרבייג'ן סמיר ואלייב ומנכ"ל משרד הכלכלה והטכנולוגיה של גרמניה אקהרד פרנץ הם יו"ר משותפים של הקבוצה. הקבוצה קיימה פגישות בשנים 2011 ו-2015 בברלין, ובשנים 2013 ו-2014 בבאקו. הפגישה השביעית התקיימה בברלין ב-22 בנובמבר 2017.

לשכת סחר החוץ הגרמנית-אזרית נפתחה בבאקו ב-12 בנובמבר 2012. בלשכה קיימים יותר מ-13 ארגונים חברתיים משתי המדינות. חלק מהחברות האזריות פועלות בגרמניה, כגון סוקאר גרמניה וAZAL בפרנקפורט וברלין, וIBA בפרנקפורט.
{| class="wikitable" style="margin-bottom: 10px;"
| colspan="4" |מחזור המסחר בין אזרבייג'ן לגרמניה

<small>(באלפי דולרים)</small>
|-
|שנה
|יבוא
| יצוא
| מחזור המסחר
|-
|2012
|779 971
|964 767
|1.744.738
|-
|2013
|823 024
|356 735
|2.179.759
|-
|2014
|703 636
|1.925.563
|2.629.200
|-
|2015
|689 996
|1.223.961
|1.913.958
|-
|2016
|399 192
|610 831
|1.010.023
|-
| colspan="4" |נלקח מ [http://berlin.mfa.gov.az/content/52 mfa.gov.az] 
|}

==יחסים דיפלומטיים==
אזרבייג'ן מחזיקה בגרמניה שגרירות בברלין, וקונסוליה כללית בשטוטגרט, ואילו גרמניה מחזיקה באזרבייג'ן שגרירות בבאקו בלבד.

==קישורים חיצוניים==

== הערות שוליים ==
ממלאת מקום (סדרת טלוויזיה)

ממלאת מקום (באנגלית: The Replacement) היא מיני-סדרת דרמה בריטית. היא שודרה לראשונה בערוץ BBC One ב-28 בפברואר 2017. הסדרה בת שלושה הפרקים מתרחשת וצולמה בגלאזגו.

==תקציר עלילה==
אלן היא אדריכלית שמצפה ללידת ילדה הראשון. מנהלי החברה בה היא עובדת החליטו להביא ממלאת מקום לתקופה שאלן תהיה בחופשת לידה. אלן מתרשמת מפולה, שהפסיקה את הקריירה שלה כדי לטפל בבתה, וכעת היא רוצה לחזור לעבודה. בהתחלה אלן ופולה מסתדרות יפה ביניהן, אבל אלן מתחילה לחשוש שפולה משתלטת על חייה המקצועיים והאישיים.

==צוות השחקנים==
* מורבן כריסטי – אלן רוני, אדריכלית מצליחה שנכנסת להיריון בתקופה שהיא עובדת על מיזם חשוב
* ויקי מק'קלור – פולה ריס, אדריכלית מוכשרת, המתכננת לחזור לעבודה אחרי שנשארה בבית כדי לגדל את בתה
* ריצ'רד רנקין – איאן רוני, בעלה של אלן הוא פסיכיאטר במקצועו. הם הכירו כשהיא הגיעה אליו לטיפול
* דוגריי סקוט – דייוויד וורנוק, מנהל החברה בה אלן עובדת. הוא נשוי לקיי ויש לו רגשות כמוסים כלפי אלן
* ניב מקינטוש – קיי גיליס, אדריכלית זוכת פרסים המשקיעה עצמה בקריירה, וחברתה של אלן
* נאווין צ'אודרי – קירן, בעלה ואיש סודה של פול
* שיבון רדמונד – בת', אמו של איאן

==פרקים==

==קישורים חיצוניים==
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
אמילי קארי

אמילי ג'ואנה קארי (באנגלית: Emily Joanna Carey; נולדה ב-30 באפריל 2003) היא שחקנית ודוגמנית אנגלייה. התפרסמה מתפקידה כגרייס בושאמפ בסדרה מבית BBC One "נפגעים", ומתפקידה כמיקה קוואנו בסדרה "סוגרות חשבונות" מבית נטפליקס.

== קריירה ==
קארי שיחקה את הגרסה הצעירה של דיאנה פרינס (וונדרוומן), בגילומה של גל גדות כמבוגרת, בסרט של האחים וורנר ""וונדר-וומן" (2017). היא הופיעה גם כלארה קרופט הצעירה בסרט האתחול "טומב ריידר" ששוחרר במרץ 2018.

תפקידים בולטים אחרים שלה כוללים גם את מרי קונאן דויל בסדרה "הודיני ודויל" מבית פוקס/ITV, בהצגות תיאטרון וסט אנד ב"שרק המחזמר" שהוצג בתיאטרון המלכותי דרורי ליין ובהצגה המועמדת לפרס אוליבייה, "צלילי המוסיקה" בתיאטרון פארק אופן אייר. קארי הוכתרה על ידי האפינגטון פוסט כאחת מחמשת הכוכבים הילדים הטובים של 2016.

בשנת 2020 גילמה קארי את התפקיד הראשי של אנסטסיה רומנוב בסרט "אנסטסיה" עבור נטפליקס.

בשנת 2022 קארי שיחקה בסדרה המצליחה "בית הדרקון" מבית HBO שם היא גילמה את אליסנט הייטאוור בצעירותה לצד מילי אלקוק.

בשנת 2024 שיחקה בתפקיד ראשי בסדרת הטלוויזיה סופר גיקית של נטפליקס.
== פילמוגרפיה ==
=== קולנוע ===
{| class="wikitable" style="margin-bottom: 34px;"
! שנה
! סרט
!תפקיד
! הערות
|-
|2017
|וונדרוומן
|דיאנה (בת 12)
|
|-
|2018
|טומב ריידר
|לארה הצעירה (בת 14)
|
|-
|2020
|אנסטסיה
|אנסטסיה רומנובה
|
|-
| rowspan="2" |2021
|איפה אנה פרנק
|אנה פרנק
| rowspan="2" |דיבוב
|-
|משפחה בהחלפה 2
|מילה סטאר
|-
|2022
|The Lost Girls
|ונדי דארלינג בצעירותה
|
|}

=== טלוויזיה ===
{| class="wikitable" style="margin-bottom: 34px;"
! שנה
! סדרה
! תפקיד
! הערות
|-
|2017–2014, 2021–הווה
|נפגעים
|גרייס בושאמפ
|41 פרקים
|-
|2016
|הודיני ודויל
| מרי קונאן דויל
|6 פרקים
|-
|2019
|הסצנה של צ'רלי
|בי
|פרק: "#1.3"
|-
|2020
|סוגרות חשבונות
|מיקה קוואנו 
|תפקיד ראשי; 9 פרקים
|-
|2022
|בית הדרקון
|אליסנט הייטאור הצעירה
|תפקיד ראשי; 5 פרקים
|-
|2024
|סופר גיקית 
|הארייט מאנרס
|תפקיד ראשי, 10 פרקים
|}

=== תיאטרון ===
{| class="wikitable" style="margin-bottom: 34px;"
! שנה
! מחזה
! תפקיד
! הערות
|-
| rowspan="2" |2013
|צלילי המוסיקה
|מרתה פון טראפ
|Regents Park Openair Theatre
|-
| rowspan="2" |שרק המחזמר
| rowspan="2" |שרק הצעיר/הנסיכה פיונה
|תיאטרון דרורי ליין<br />יולי 2012 פברואר 2013
|}

== קישורים חיצוניים ==

* אמיר בוגן, [https://www.ynet.co.il/articles/0,7340,L-5248992,00.html להיות גל גדות לשתי דקות: הילדה שגילמה את שתי הנשים הכי חזקות על המסך], 03.05.2018, ynet

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:שחקניות ילדות אנגליות
קטגוריה:דוגמניות אנגליות
קטגוריה:דוגמניות ילדות
קטגוריה:בריטיות שנולדו ב-2003
אנסטסיה (סרט, 2020)

אנסטסיה, או אנסטסיה: היו זמנים (באנגלית: Anastasia: Once Upon a Time) הוא סרט לייב אקשן אמריקאי מז'אנר הפנטזיה וההרפתקאות המבוסס על אגדת הדוכסית אנסטסיה רומנובה.

==עלילה==
אנסטסיה בורחת דרך שער מכושף כאשר משפחתה מאוימת על ידי ולדימיר לנין. עם מעברה, אנסטסיה מוצאת את עצמה בשנת 1988 ומתיידדת עם נערה אמריקנית צעירה.

== צוות השחקנים ==
* אמילי קארי כאנסטסיה
* אמיה מילר, כמייגן
* ברנדון ראות כניקולאי השני
* אלייה מולדן, כבליס
* ארמנדו גוטיירז כרספוטין
* קנדל ורטס
* דוני מרפי כיארה הקוסמת.
* ג'ו קוי כולדימיר לנין
* לי מין-הו כנסיך לי
* קלייר ריאן קרוסבי כילדה יתומה

== הפקה ==
הסרט תוכנן במקור להיקרא "אנסטסיה: היו זמנים" (באנגלית: Anastasia: Once upon a time). 

ההפקה העיקרית החלה בקיץ 2017 בלואיוויל כשהכוכבים הצעירים מצלמים את חלק העלילה של שנת 1988. צילומי חלק העלילה על שנת 1917 החלו באפריל 2018.

== קישורים חיצוניים ==

== הערות שוליים ==

קטגוריה:סרטים באנגלית
קטגוריה:סרטים אמריקאיים
קטגוריה:סרטי דרמה היסטורית
קטגוריה:סרטים תקופתיים
קטגוריה:האימפריה הרוסית בתרבות
קטגוריה:סרטי היסטוריה חלופית
קטגוריה:סרטים שעלילתם מתרחשת ברוסיה
קטגוריה:היסטוריה חלופית של רוסיה וברית המועצות
יחסי בולגריה – סן מרינו

יחסי בולגריה–סן מרינו הם היחסים הדיפלומטיים שבין בולגריה לבין הרפובליקה המרוממת של סן מרינו.

== הסכמים דיפלומטיים ==
בין שתי המדינות נחתמו 5 הסכמים דיפלומטיים:

* הסכם לביטול דרישות הוויזה - 24 באפריל 1977
* כינון יחסים דיפלומטיים רשמיים - 17 באפריל 2000
* קידום התיירות וחיזוק קשרי הידידות - 16 בדצמבר 2006
* הסכן בדבר קידום ההשקעות - 23 בפברואר 2007
* הסכם המצהיר שיתוף פעולה בתחום התיירות - 19 במאי 2009

== סחר ==
{| class="wikitable" style="text-align: center;" width="650" data-ve-attributes="{"style":"text-align: center;"}"
! colspan="4" |נתוני הסחר בין בולגריה לבין סן מרינו (באלפי דולרים)
|-
!שנה
!סך הכל
!ייצוא מבולגריה
!ייצוא מסן מרינו
|-
|2016
|883
|456
|427
|-
|2015
|1032
|103
|929
|-
|2014
|742.1
|11.1
|731
|-
|2013
|424
|110
|314
|}

== ייצוג ==

* בולגריה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את בולגריה נמצאת ברומא, בירת איטליה.
* סן מרינו אינה מיוצגת בבולגריה, הן בדרג השגרירות והן בדרג הקונסולרי.

== הערות שוליים ==
טיבור האזי

טיבור האזי (במקור הופמן, בהונגרית: Házi Tibor; 9 בפברואר 1912 – 18 בפברואר 1999) היה שחקן טניס שולחן יהודי-הונגרי ואמריקאי, אלוף עולם, בעל 9 מדליות באליפות העולם, מהן 3 זהב בתחרות הקבוצתית, 1 כסף בתחרות זוגות ו-5 ארד, מהן 2 ביחידים.

== ביוגרפיה ==
נולד בשם טיבור הופמן במישקולץ שבהונגריה, אך בשל האנטישמיות הוא שינה את שם משפחתו להאזי.

באליפות העולם שנערכה בפריז שבצרפת בשנת 1934 זכה האזי ב-3 מדליות, אחת מכל סוג. מדליית זהב בתחרות הקבוצתית, מדליית כסף בתחרות בזוגות ומדליית ארד בתחרות ליחידים.

בשנת 1937 הוא נישא למגדה גל, אף היא שחקנית טניס שולחן מצטיינת, סגנית אלופת העולם. בשל יהדותם הם ברחו לארצות הברית לפני מלחמת העולם השנייה והתגוררו בבת'סדה שבמרילנד. לאחר שהגיע לארצות הברית המשיך לשחק במשך כ-30 שנים.

== קישורים חיצוניים ==
* [https://www.teamusa.org/USA-Table-Tennis/History/Hall-of-Fame/Profiles/Tibor-Hazi טיבור הזי], באתר Team USA 
* [https://tabletennis.guide/profile.php?name=tibor-hazi-129122 טיבור הזי], באתר Table Tennis Guide 
* [http://www.yivoarchives.org/index.php?p=collections/controlcard&id=32922 טיבור הזי], באתר YIVO Institute for Jewish Research 

קטגוריה:ספורטאים יהודים אמריקאים
קטגוריה:שחקני טניס שולחן יהודים
קטגוריה:שחקני טניס שולחן הונגרים
קטגוריה:שחקני טניס שולחן אמריקאים
קטגוריה:אלופי עולם יהודים
קטגוריה:מישקולץ: אישים
קטגוריה:מהגרים מהונגריה לארצות הברית
קטגוריה:חברי היכל התהילה של הספורטאים היהודים: הונגרים
קטגוריה:אמריקאים שנולדו ב-1912
קטגוריה:אמריקאים שנפטרו ב-1999
יחסי ארמניה–גרמניה

יחסי ארמניה–גרמניה הם היחסים הדיפלומטיים בין ארמניה לבין גרמניה.
שגרירות גרמניה ב[[ירוואן, ארמניה.]]
מתיאס קייזלר, שגריר גרמניה בארמניה

==סקירה כללית==
היחסים בין המדינות היו תמיד יציבים, ושתי המדינות פועלות יחד לאורך השנים בשיתוף פעולה.

בגרמניה נעשו בשנת 2005 צעדים כדי להכיר ברצח העם הארמני, בתקופת שלטונו של הקנצלר גרהרד שרדר. עם זאת, בעוד שגרמניה קראה לטורקיה לקבל את "אחריות היסטורית" על חלקה ברצח, ממשלת גרמניה נמנעה מלהשתמש במילה "רצח עם". במהלך המלחמה הקרה, הצורך לשמור על תמיכת טורקיה בנאט"ו, גרמה לממשלת מערב גרמניה להתעלם מן הנושא. בשנת 2015 דרש הציבור הגרמני להגדיר את רצח העם הארמני כ"ג'נוסייד".

במרץ 2015 את משרד החוץ הפדרלי דיווח על יחסים פוליטיים, כלכליים ותרבותיים חיוביים בין שתי המדינות.

חיילים ארמנים צורפו לכוח הגרמני המוצב באפגניסטן, ומסייעים לשמור על שדה התעופה בצפון קונדוז.

==יחסים דיפלומטיים==
ארמניה מחזיקה בגרמניה שגרירות בברלין, ו-2 קונסוליות בפרנקפורט וקרלסרוהה, ואילו גרמניה מחזיקה בארמניה שגרירות בירוואן בלבד.

==קישורים חיצוניים==

== הערות שוליים ==
דניס לנצט

דניס לנצט (באנגלית: Dennis Lancet) הוא אוטובוס מתוצרת יצרן כלי הרכב המסחריים (אוטובוסים, כלי רכב ייעודיים לשדות תעופה, רכב לפינוי אשפה וכבאיות) "Dennis Specialist Vehicles Limited" הבריטי בעיר "Guildford" אשר יוצר בין השנים 1981–1991.

==מאפיינים==
* נבנו 87 יחידות
* כשליש מדגמי "דניס לנצט" יוצאו לברמודה ולדרום אפריקה
* דלת כניסה יחידה
* אוטובוס נמוך-רצפה - כאשר גישה בכיסא גלגלים דרשה התאמה של כיסא, כמה מפעילי אוטובוסים ומועצות רכשו את דגמי "דניס לנצט" 
* חלק מהדגמים שימשו כספריות ניידות

==תמונות==
<gallery mode="packed" heights="130">
קובץ:Taunton 2016 - H&C YYB118.JPG | "דניס לנצט"
קובץ:Dennis Lancet A506 FSS.jpg | "דניס לנצט"
קובץ:Glovers bus (A506 FFS), 2009 POPS bus rally.jpg | "דניס לנצט"
</gallery>

==ראו גם==
* דניס דגר
* דניס לולין
* דניס פלקון

== קישורים חיצוניים ==

* [https://www.flickr.com/photos/22455491@N02/2426841295 "דניס לנצט" - תמונה] (flickr)
* 

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1981
קטגוריה:כלי רכב בריטיים
לנצט
יחסי גיאנה–סורינאם

נשיא גיאנה [[דייוויד גריינג'ר (שני מימין) נפגש עם שגריר סורינאם אבו ג'ונס (שני משמאל), 2019]]
יחסי גיאנה-סורינאם הם היחסים הדיפלומטיים שבין רפובליקה השיתופית של גיאנה לבין רפובליקת סורינאם.

== היסטוריה ==
היחסים בין גיאנה וסורינאם היו מתוחים ועוינים. סורינאם טוענת שחלקה המזרחי של גיאנה שייך לה. בשנת 1969 חייליה של סורינאם ניסו לכבוש שטח זה, אך כוחותיה המזוינים של גיאנה מנעו זאת, וחיילי סורינאם נסוגו חזרה אל מדינתם. למרות שסורינאם לא ניסתה לכבוש שטח זה מאז, היחסים בין המדינות נשארו עוינים. באותה שנה, סורינאם החליטה לגרש את האזרחים הגויאנים מהמדינה, מה שגרם לירידה דרסטית בכלכלת המדינה. עד כה, שטח זה נתון במחלוקות.

== סחר ==
* בשנת 2016, שווי הסחורה שיוצאה מגיאנה לסורינאם הגיעה לסך 14 מיליון דולר אמריקאי והיא כללה בעיקר סוכר, מים בטעמים, נייר טואלט, אורז, נפט מזוקק, מכוניות ועוד. באותה שנה, שווי הסחורה שיוצאה מסורינאם לגיאנה הגיעה לסך 97.1 מיליון דולר והיא כללה בעיקר נפט מזוקק, מים בטעמים, חלב ועוד.
* בשנת 2015, שווי הסחורה שיוצאה מגיאנה לסורינאם הגיעה לסך 14.2 מיליון דולר אמריקאי והיא כללה בעיקר סוכר, אורז, מים בטעמים, נייר טואלט, חיטה ועוד. באותה שנה, שווי הסחורה שיוצאה מסורינאם לגיאנה הגיעה לסך 30.4 מיליון דולר אמריקאי והיא כללה ברובה נפט מזוקק, מכסי פלסטיק ומים בטעמים.

== ייצוג ==
* גיאנה מיוצגת בסורינאם על ידי שגרירות בפרמריבו, בירת סורינאם.
* סורינאם אינה מיוצגת בגיאנה, הן בדרג הקונסולרי והן בדרג השגרירות.

==קישורים חיצוניים==

== הערות שוליים ==
יחסי איראן–מרוקו

יחסי איראן–מרוקו (בפרסית: روابط ایران و مراکش, בערבית: العلاقات الإيرانية المغربية) הם היחסים הדיפלומטיים בין הרפובליקה האסלאמית של איראן ובין ממלכת מרוקו.

==סקירה כללית==
לעיתים קרובות היו מחלוקות בין המדינות, ובהזדמנויות שונות איראן ומרוקו ניתקו לחלוטין את היחסים הדיפלומטיים ביניהם. 

איראן החליטה לנתק את כל הקשרים המדיניים עם רבאט בשנת 1981, בתגובה להחלטת המלך חסן השני לתת מקלט למשפחת השאה מוחמד רזא פהלווי. כמעט עשור לאחר מכן הפשירו היחסים בין המדינות, והיחסים הדיפלומטיים חודשו בין המדינות, עבד א-רחמאן אל-יוסופי, ראש ממשלת מרוקו באותה העת, הוביל משלחת מרוקאית ראשונה לרפובליקה האסלאמית של איראן. הקשרים הכלכליים גם הם גדלו מאוד בתקופה הזאת.

ב-6 במרץ 2009, המלך מוחמד השישי ניתק את היחסים הדיפלומטיים עם איראן, בעקבות האיומים האיראנים על בחריין; מרוקו גם ציינה כי איראן מפיצה את התורה השיעית כתורת האסלאם בתוך מרוקו הסונית מה שהפריע לענייני הפנים במרוקו.

בפברואר 2014 הודיעו שתי המדינות על ביסוס מחדש הקשרים הדיפלומטיים. עם זאת, ב-2 במאי 2018 מרוקו שוב ניתקה את יחסיה הדיפלומטיים עם איראן. על פי שר החוץ המרוקאי, ההחלטה התקבלה מכיוון שאיראן סיפקה תמיכה פיננסית ולוגיסטית לתנועה הבדלנית חזית פוליסריו באמצעות ארגון חזבאללה.

במרץ 2022 השתתף שר החוץ המרוקאי, נאסר בוריטה, בפסגת הנגב, שבמרכזה עמד שיתוף פעולה ישראלי-ערבי נגד איראן.

==קישורים חיצוניים==

קטגוריה:ויקיפדיה: ערכים הדורשים הבהרה

* 
* 

== הערות שוליים ==
הרפתקאות המגיסטר

סדרת ספרי הרפתקאות המגיסטר היא סדרת ספרים בלשיים והיסטוריים מאת גריגורי צ'חרטישווילי, הכותב תחת שם העט בוריס אקונין.

סדרת המותחנים ההיסטוריים מגוללת את קורותיו של ניקולס (ניקולאי) אלכסנדרוביץ' פַנדורין (Николас (Николай) Александрович Фандорин), היסטוריון החוקר את אילן היוחסין של משפחתו. עלילת הספרים נעה במקביל בין השנים 1995–2005 לשנים 1670–1860. הסדרה כוללת ארבעה ספרים, כל ספר מגולל שתי נקודות זמן: באחד מהם ניקולס פנדורין חוקר סוד ובאחר מסופר נקודת זמן אחרת ובה הרפתקאות מישהו מאבות אבותיו.
==הספרים==
===אלטין טולובאס===
ניקולס פנדורין הוא נכדו של אראסט פנדורין. הוא נולד בשנת 1960. אביו אלכסנדר נולד בבריטניה כשאמו נמלטה ממלחמת האזרחים ברוסיה. לניקולס דוקטורט בהיסטוריה והוא מתמחה בהיסטוריה של המאה ה-19 ותולדות האימפריה הרוסית והוא מבקר לראשונה בארץ אבותיו בשנת 1995, כבר לאחר התפרקות ברית המועצות, בעודו תר אחר מייסד בית פנדורין, המוסקטר קורנליוס, ששירת בשירות הצאר בשנת 1675 ומת במוסקבה ב-1682.
===קריאה חוץ-כיתתית===
עלילת הספר מתרחשת בשנת 2001, שש שנים לאחר אירועי הספר הקודם. ניקולס נשוי כעת ויש לו 2 ילדים. הוא ויתר על אזרחותו הבריטית לטובת זו הרוסית ובדומה לספר הקודם, גם הפעם יוצא לתור אחר אבות אבותיו ומתוודע לדניאל וונדורין, שחי בימים האחרונים לשלטונה של יקתרינה הגדולה. במקביל, ניקולס מעורב בסדרת פשעים שבהם ילדיו ובנו של אחד האוליגרכים מוצאים את עצמם מאוימים.
===פ.מ.===
פנדורין יוצא לחפש אחר כתב יד אבוד של פ.מ., טיוטה ראשונית של החטא ועונשו. הספר מורכב משני כרכים ויצא לאור ב-2006.
===הבז והסנונית===
רוסיה, 2009. בעקבות המשבר הכלכלי העולמי ניקולס פנדורין יוצא לטייל באוקיינוס האטלנטי בספינת הפאר "הבז". בעוד "הסנונית" הוא שמה של פריגאטה ששטה באותו אוקיינוס בשנת 1702. פנדורין מקבל מדודתו הבריטית, סינתיה, מכתב שנכתב על ידי אפין, כינויו של לאיטיטיה פון דורן ואחיינו של קורנליוס פון דורן שהוביל מסע בעקבות אוצר אבוד.
==קישורים חיצוניים==
*[http://www.akunin.ru/knigi/fandorin/nikolas/ הרפתקאות המגיסטר] באתר המחבר
* הגרסה האלקטרונית של "אלטין טולובאס" [http://www.lib.ru/RUSS_DETEKTIW/BAKUNIN/tolobas.txt ]
*הגרסה האלקטרונית של "קריאה חוץ-כיתתית" [http://www.lib.ru/RUSS_DETEKTIW/BAKUNIN/akunin14.txt ]
==הערות שוליים==

קטגוריה:חוקרים פרטיים בדיוניים
קטגוריה:ספרות בלשית
קטגוריה:ספרי בוריס אקונין